23.1.2023.
HR
Službeni list Europske unije
C 23/25
Unutrašnjost kolača mora biti meka i spužvasta.
Boja mrvica može varirati od svjetlobež do žute, ovisno o boji upotrijebljenog maslaca i jaja.
Okus je uglavnom sladak, s izraženim aromama maslaca i jaja.
U trenutku konzumacije na površini kolača mora biti vidljivog šećera.
Masne komponente slastice mantecadas zaslužne su za određenu vlažnost u ustima, zbog čega se njezina tekstura čini još prozračnijom.
Unutrašnjost kolača mekana je i nježna na nepcu.
c) Fizikalno-kemijska: — udio vlage: najmanje 13 % i najviše 19 % — bjelančevine: najmanje 6 %, — masti: najmanje 20 % i najviše 27 % — ugljikohidrati (glukoza): najmanje 45 % — pepeo: najviše 1,70 % — aktivnost vode (aw): najmanje 0,7 i najviše 0,9
3.3.
Hrana za životinje (samo za proizvode životinjskog podrijetla) i sirovine (samo za prerađene proizvode) Za izradu slastice „Mantecadas de Astorga” upotrebljavaju se isključivo sljedeći sastojci u navedenim omjerima: višenamjensko pšenično brašno jačine između 100 i 150 erg s omjerom između bjelančevina i lipida od 0,28 do 0,60 (30 % [± 4 %]), kokošja jaja u ljusci ili pasterizirana (23 % [± 3 %]), masti (23 % [± 3 %]) u obliku maslaca i svinjske masti (6 %–7,8 %) i šećer u obliku bijelog šećera (20 % [± 4 %]).
Po želji se mogu dodati i drugi sastojci u manjim količinama, kao npr.
med, glukozni sirup, dekstroza, invertni šećer ili druge vrste šećera (najviše 3 % ukupne količine šećera), kao i aroma maslaca, ovlaživači, sredstva za dizanje tijesta, emulgatori i dopušteni konzervansi.
3.4.
Posebni proizvodni postupci koji se moraju provesti na određenom zemljopisnom području Svi proizvodni postupci, odnosno prozračivanje masti, mućenje jaja i šećera, priprema smjese, punjenje košarica smjesom pomoću slastičarske šprice, posipanje šećera po površini i pečenje, odvijaju se na zemljopisnom području definiranom u točki 4.
3.5.
Posebna pravila za rezanje, ribanje, pakiranje itd.
proizvoda na koji se odnosi registrirani naziv Proizvod se mora pakirati u istom (registriranom) pogonu u kojem je proizveden, u drvene sanduke, limene posude ili kartonske kutije, pretpakiran ili u rasutom stanju zapakiran u plastične vrećice.
Pakiranje se može zatvoriti na više načina.
3.6.
Posebna pravila za označivanje proizvoda na koji se odnosi registrirani naziv Svako pakiranje u kojem se proizvod otprema za konzumaciju mora imati numeriranu certifikacijsku oznaku koja mora uključivati EU-ov simbol za ZOZP i naziv „Mantecadas de Astorga” zajedno s logotipom tog ZOZP-a.
Etikete se moraju pričvrstiti u pogonu za pakiranje na način koji onemogućuje njihovu ponovnu upotrebu.
Logotip ZOZP-a je: